PPKE BTK

**PÁZMÁNY SZENIOR EGYETEM**

2021 őszi szemeszter

**jelenléti (offline) kurzus**

**Vigyázó szemetek Párizsra vessétek!**

**Épített örökség a rómaiaktól a posztmodernig**

*Tudományág:* művészettörténet

A tavalyi bécsi virtuális kirándulás sikerén felbuzdulva idén hosszabb utazásra merészkedünk. Célunk Párizs, mely történelme során igen gyakran játszotta a művészetek fővárosa szerepét. Az őszi félévet az épített örökség megismerésének szenteljük. Előadóink bemutatják Párizs jobban ismert és láthatatlan arcait: milyen volt a római Lutetia? Hogy élte át Párizs a népvándorlás viharait? Miként vált úttörőjévé a karoling és a gótikus építészetnek? Hogy alakult át Párizs a barokk korban és a 19-20. században? Mivel járt, hogy egy világbirodalom fővárosa lett XIV. Lajos, I. Napóleon és III. Napóleon korában? Hogyan alkalmazkodott a modern kor kihívásaihoz? Virtuális sétáink során felidézhetik szép útiélményeiket azok, akik már jártak Párizsban, és előre élvezhetik a látnivalókat, akik csak most készülnek oda.

Az előadások **szerdai** napokon 17 órakor kezdődnek.

|  |  |  |
| --- | --- | --- |
| Dátum | A kurzus előadásai | Előadó |
| Szeptember 15. | Fővárosi álmok az ókorban: Julianus Apostata Lutetiája | Bencze Ágnes |
| Szeptember 22. | A középkori Párizs kezdetei | Szakács Béla Zsolt |
| Szeptember 29. | A gótikus építészet forrásvidékén  | Szakács Béla Zsolt |
| Október 6. | Párizs, a gótika fővárosa | Szakács Béla Zsolt |
| Október 20. | Párizs barokk templomai | Jernyei Kiss János |
| November 3. | A Napkirály rezidenciái és dicsősége | Jernyei Kiss János |
| November 10. | Párizs építészete a 18. században | Jernyei Kiss János |
| November 17. | A klasszicizmus építészete és I. Napóleon Párizsa | Rozsnyai József |
| November 24. | A Bourbon restaurációtól III. Napóleon koráig | Rozsnyai József |
| December 1. | Belle Époque - vasszerkezetek, világkiállítások és Art nouveau | Rozsnyai József |
| December 15. | A századelőtől az ezredfordulóig | Rozsnyai József |